open-index/open-wikipedia-markdown huggingface dataset:
Mir

duimnael|240px|Mir op 9 Februarie 1998 soos gesien vanaf die Endeavor-ruimtetuig.

**Mir** (Russies: Мир; letterlik "Vrede" of "Wêreld") was die eerste bewoonde ruimtestasie in ’n baan om die Aarde. Dit het eers aan die Sowjetunie en later Rusland behoort en het van 1986 tot 2001 bestaan.

## Werking 
Mir was gebaseer op die voorheen gelanseerde Saljoet-ruimtestasies. Die verskillende modules, wat vooraf gebou is, is van 1986 tot 1996 in die ruimte aanmekaargesit. Dit het die grootste massa van enige vorige ruimtetuig gehad en het die rekord gehou vir die grootste mensgemaakte satelliet in ’n wentelbaan om die Aarde totdat die Internasionale Ruimtestasie (IRS) die rekord verbeter het.

Mir het gedien as ’n laboratorium waarin navorsing gedoen is oor biologie, fisika, astronomie, meteorologie en ruimtetuigstelsels om tegnologie te ontwikkel wat nodig is vir die permanente bewoning van die ruimte. Die stasie is deur verskillende groepe ruimtevaarders beman. Dit het die rekord opgestel vir die langste ononderbroke menslike teenwoordigheid in die ruimte: 3&nbsp;644 dae. Dié rekord is op 23 Oktober 2010 deur die IRS verbeter. Dit hou steeds die rekord vir die langste enkele ruimtevlug: 437 dae 18 uur deur Waleri Poljakof. Mir is vir twaalf en ’n half jaar van sy vyftienjarige bestaan bewoon; dit kon drie langtermyn-bemanningslede huisves, en groter spanne vir kort besoeke.

Dit het bestaan uit ’n kernmodule wat in 1986 gelanseer is, gevolg deur nog ses modules. Dit was in ’n baan tussen 296 en 421&nbsp;km van die Aarde af en het teen 27&nbsp;700&nbsp;km/h altesaam 15,7 wentelings per dag voltooi.

Mir is op 21 Maart 2001 uit sy wentelbaan gehaal. Atmosferiese binnekoms het om 05:44 UTC naby Nadi, Fidji, plaasgevind. Grootskaalse vernietiging van die stasie het omstreeks 05:52 UTC begin en die meeste van die onverbrande fragmente het omstreeks 06:00 UTC in die Suid-Stille Oseaan geval.

## Sien ook 
* Portaal:Sterrekunde
* Portaal:Rusland

## Verwysings 
## Eksterne skakels 
* Nasa-animasie van Mir se onttrekking aan sy wentelbaan
* Mir-dagboek
* Webtuiste met gedetailleerde diagramme, foto's en agtergrondinligting
* Mir-ruimtestasie (Nasa)

* 15px Hierdie artikel is merendeels vertaal uit die Engelse Wikipedia
Geelborsstrandkiewiet

Die **geelborsstrandkiewiet** (*Charadrius pecuarius*) is 'n algemene standvoël en inheemse Afrika-trekvoël. Dit is 14–16&nbsp;cm lank en weeg 25–45&nbsp;gram. Dit het 'n vlerkspan van 44&nbsp;cm. Die streekbevolking is minstens 55&nbsp;000 voëls. In Engels staan dit bekend as die ''Kittlitz's plover''.

duimnael|links|'n Volwasse geelborsstrandkiewiet in Kenia.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Catherine Courtney

**Catherine "Kate" Courtney, Barones Courtney van Penwith** (née Potter; * 4 April 1847; † 26 Februarie 1929), was 'n Britse sosiale werker en internasionalis. Sy was reeds in haar vroeë lewe aktief by weldadigheidsorganisasies betrokke en het later saam met haar man en Kwaker-geloofsgenoot Leonard Courtney politieke veldtogte teen die Tweede Boereoorlog en die Eerste Wêreldoorlog gevoer. Dit was haar doelwit om die publiek se aandag op die nood van mense in die vyandstate te vestig en is gedurende beide oorloë openlik daarvan beskuldig dat sy té simpatiek teenoor die vyand was.

## Eksterne skakels
Kentse strandkiewiet

Die **Kentse strandkiewiet** (*Charadrius alexandrinus*) is 'n voël wat gewoonlik noord van die ewenaar voorkom. Die voorkoms van die voël in Suider-Afrika is twyfelagtig; slegs een dooie eksemplaar is opgeteken in Noord-Namibië. Latere waarnemings in Mosambiek en Namibië is ongestaaf.  Die voël is 15 – 17&nbsp;cm groot en weeg  32 - 60 gram met 'n vlerkspan van 44&nbsp;cm. In Engels staan die voël bekend as die *Kentish Plover*.

## Fotogalery 

Kentish plover I2 IMG 9384.jpg|Kentse strandkiewiet in Indië.
Charadrius alexandrinus MHNT.jpg|Eier

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Kommandodrifdam

**Kommandodrifdam** is 'n klip- en grondvulling-tipe dam in die Tarkarivier, naby Cradock, Oos-Kaap in Suid-Afrika. Die dam se bakmaat is 58.9 miljoen m3 en die wal is 38&nbsp;m hoog. Die dam is in die Kommandodrif-natuurreservaat geleë en sy hoofgebruik is vir besproeiing. 

## Sien ook 
* Lys van grootste damme in Suid-Afrika

## Verwysings 
* Suid-Afrikaanse Damme van die Departement van Waterwese
Olive Schreiner-prys

Die **Olive Schreiner-prys** is 'n literêre prys wat jaarliks deur die English Academy of Southern Africa aan nuwe skrywerstalente uit Suider-Afrika toegeken word. Die prys is vernoem na die Suid-Afrikaanse skryfster Olive Schreiner. Die prys is tussen 1961 en 1970 deur die Suid-Afrikaanse Akademie vir Wetenskap en Kuns toegeken waartydens dit as die *Olive Schreinerprys vir Engelse Letterkunde* bekend gestaan het. Dit is toegeken vir 'n oorspronklike bellettristiese werk in Engels deur ’n Suid-Afrikaner of Rhodesiër gelewer en in Suid-Afrika of Rhodesië uitgegee. Die prys is in 1972 aan die English Academy of South Africa oorgedra en staan sedertdien bekend as die Olive Schreiner-prys. Die prysgeld is deur Shell (SA) geskenk.

duimnael|Olive Schreiner (1889), na wie die prys vernoem is.
## Pryswenners 
## Verwysings
Kleinringnekstrandkiewiet

Die **kleinringnekstrandkiewiet** (*Charadrius dubius*) is 'n voël en swerwerbesoeker aan Suider-Afrika, met slegs een wat opgeteken is in Zimbabwe. Hulle woon gewoonlik noord van die ewenaar. Die voël word 15 – 17&nbsp;cm groot en weeg  30 - 48 gram met 'n vlerkspan van 44&nbsp;cm. In Engels staan die voël bekend as *Little ringed plover*.

## Fotogalery 

Charadrius dubius 2 (Martin Mecnarowski).jpg|'n Kleinringnekstrandkiewiet besig om op te styg.
Charadrius dubius curonicus s7.JPG|Kleinringnekstrandkiewiet op soek na kos.
Charadrius dubius curonicus MHNT.jpg|Eier

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Ringnekstrandkiewiet

Die **ringnekstrandkiewiet** (*Charadrius hiaticula*) is 'n voël en algemene somerbesoeker aan Suid-Afrika se kus en binnelandse watermassas. Party oorwinter in Suid-Afrika. Die voël word 18 – 20&nbsp;cm groot en weeg  45 - 70 gram met 'n vlerkspan van 50&nbsp;cm. In Engels staan die voël bekend as *Common ringed plover*. Die streeksbevolking is ongeveer 10&nbsp;000 voëls.

## Fotogalery 

Charadrius hiaticula MHNT.jpg|Eier van 'n ringnekstrandkiewiet.
Ringed Plover (Charadrius hiaticula) (11).jpg|Onvolwasse ringnekstrandkiewiet op soek na kos.
Ringedplovjuly2008.jpg|'n Volwasse ringnekstrandkiewiet.
Charadrius hiaticula mating.jpg|Ringnekstrandkiewiete maak mekaar die hof.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Driebandstrandkiewiet

__NOTOC__

Die **driebandstrandkiewiet** (*Charadrius tricollaris*) is 'n algemene standvoël in Oos- en suidelike Afrika, en subspesie is tot Madagaskar beperk. Hierdie waadvoël word wydverspreid oor suider-Afrika aangetref waar hul streekbevolking op sowat 25&nbsp;000 individue geskat word. Hulle vreet insekte, wurms en ander ongewerweldes op die oewers en in die vlak waters van spruite, riviere, panne en damme. 

## Beskrywing
Die geslagte lyk eenders en het albei duidelike swart bande oor die bors. Hulle het kenmerkend rooi orbitale ringe en 'n rosige snawelbasis, soos dié van die kroonkiewiet, wat egter groter is en nie tot die waterrand beperk is nie. Hulle het 'n lang stert en opvallend lang vlerke (die vlerkspan is 46&nbsp;cm) met 'n wit vlerkband wat in vlug opmerklik is. Die voëls word 18&nbsp;cm groot en weeg 28 - 45 gram. Hulle uiter 'n skerp *whiet-whiét* roep.

In Engels staan die spesie bekend as die *Three-banded plover*. 
 
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde uitgawe 2011.
Rostratula

***Rostratula*** is 'n genus van voëls in die familie van goudsnippe (*Rostratulidae*). Die genus omvat twee spesies

## Spesies 
* *Rostratula australis*
* *Rostratula benghalensis* - Goudsnip

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Goudsnip

Die **goudsnip** (*Rostratula benghalensis*) is 'n skaars standvoël en kom verspreid in Suider-Afrika voor, maar hoofsaaklik in die noorde. Die voël is 24 – 26&nbsp;cm groot en weeg  90 - 140&nbsp;gram met 'n vlerkspan van 52&nbsp;cm. In Engels staan dit as die *greater painted snipe* bekend.

## Fotogalery 

Painted Snipe hm.jpg|Illustrasie, die wyfie (links) is meer kleurryk
African painted snipe - female - Kruger National Park (36204828830).jpg|'n Wyfie in die Krugerwildtuin
File:Taijiang National Park Yi-Cheng, Chen 555594031-2.jpg|Mannetjie met kuikens
Rostratula benghalensis MHNT.jpg|'n Eier uit Egipte

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Afrikaanse snip

Die **Afrikaanse snip** (*Gallinago nigripennis*) is 'n algemene standvoël en kom voor in sentraal en die ooste van Suider-Afrika. Die voël word 28 – 30&nbsp;cm groot en weeg  110 - 140 gram met 'n vlerkspan van 45&nbsp;cm. In Engels staan die voël bekend as die *African snipe*.

duimnael|links|Illustrasie, 1902

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Fraiingpote

**Fraiingpote** (*Phalaropodinae*) is 'n subfamilie van voëls in die familie van strandlopers en snippe (*Scolopacidae*). Die onderfamilie omvat drie spesies.

## Spesies 
* *Phalaropus tricolor*
* *Phalaropus lobatus* - Rooihalsfraiingpoot
* *Phalaropus fulicarius* - Grysfraiingpoot

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Moderne voëls

**Moderne voëls** (*Neornithes*) is die mees onlangse gemeenskaplike voorouer van alle lewende voëls met al hul nasate. Daar is ongeveer 9&nbsp;000 tot 10&nbsp;000 bekende lewendige voëlspesies in die wêreld.

Moderne voëls word geklassifiseer deur vere, 'n bek sonder tande (outydse voëls het tande gehad), die lê van eiers met 'n harde dop, 'n hoë metaboliese tempo, 'n hart met vier kamers asook 'n sterk dog ligte skelet. Alle voëls se voorste ledemate is tot vlerke gewysig en meeste kan vlieg. Voëls se spysvertering- en respiratoriese stelsels is ook vir vlug aangepas. Voëls soos die papegaai is van die intelligentste dierspesies. Waarneming toon dat 'n aantal voëlspesies gereedskap vervaardig en gebruik. Van die sosiale spesies dra ook kennis en kulturele gedrag van een geslag na die volgende oor.

## Taksonomie 
Kladogram volgens Hackett *et al.* (2008):

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Wulpe

Die **Wulpe** (*Numenius*) is 'n genus van voëls in die familie van strandlopers en snippe (*Scolopacidae*). Die genus omvat 8 spesies. Hulle word gekenmerk aan hul gevlekte bruin vere en lang, dun, afwaarts geboë snawels.

## Spesies 
**Numenius americanus*
**Numenius arquata* - Grootwulp
**Numenius borealis*
**Numenius madagascariensis*
**Numenius minutus*
**Numenius phaeopus* - Kleinwulp
**Numenius tahitiensis*
**Numenius tenuirostris - Dunbekwulp (pas uitgestorwe)*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Gegroepeer)
* Lys van Suider-Afrikaanse voëls volgens wetenskaplike name

## Verwysings
Vlag van Tonga

Die **nasionale vlag van Tonga** is op 4 November 1875 amptelik in gebruik geneem. Die vlag vertoon ’n enkele rooi baan met ’n wit skildhoek en ’n rooi kruismotief daarbinne.

## Simboliek 
Die drie sterre in die koninklike standaard stel die gesamentlike hoof-eilandgroepe in Tonga voor. Die kroon stel doe koningskap voor, die duif stel vrede voor en die drie gekruisde swaarde stel die drie dinastieë van Tonga voor.

## Geskiedenis 
Die vlag van Tonga was oorspronklik wit met ’n rooi kruis in die middel, soortgelyk aan die vlag van die Rooi Kruis. Omdat die twee vlae identies was is in 1866 besluit om die kruis te skuif na die skildhoek. Die vlag is geskoei op die Britse rooi vaandel. Dit is vooraf, in 1962, goedgekeur deur koning George Tupou I voor die eerste Parlement van Tonga. Na ’n lang bespreking het die koning die volgende gesê oor die voorstel:

“Dit is my wens dat ons vlag die kruis van Jasus bevat omdat Hy ons gered het deur sy offer aan die kruis op Golgota. Elke Tongaan moet die kruis onthou en die kleur van die vlag moet rooi wees om die bloed te verteenwoordig wat gestort is vir ons redding.”

Die Grondwet van 1875 maak dit duidelik dat “die vlag van Tonga nooit verander mag word nie, maar dat dit altyd die vlag van die koninkryk sal wees”.

Op 13 September 1985 het Tonga ’n vlootvaandel gekry.

## Ander vlae 

Lêer:Naval Ensign of Tonga.svg|  Vlootvaandel van Tonga
Lêer:Royal Standard of Tonga.svg| Koninklike standaard van Tonga

## Sien ook 
* Ko e fasi 'o e tu'i 'o e 'Otu Tonga

## Verwysings 
## Eksterne skakels 
*  Tonga by *Flags of the World*.
*
Peter Robinson (politikus)

**Peter David Robinson** (* 29 Desember 1948) is 'n Noord-Ierse politikus wat tussen 2008 en 2016 die ampte van eerste minister van Noord-Ierland en leier van die Demokratiese Unionisteparty (DUP) beklee het. Hy is sedert 1970, toe hy saam met Ian Paisley een van die stigtingslede van die DUP geword het, aktief betrokke in die Noord-Ierse politiek.

Robinson het as Paisley se parlementêre assistent in Westminster gedien voordat hy in 1975 die DUP se sekretaris-generaal geword het, 'n pos wat hy tot en met 1979 beklee het en waardeur die geleentheid gekry het om ongekende invloed in die Unionisteparty uit te oefen. In 1977 is Robinson as raadslid van die *Castlereagh Borough Council* in Dundonald verkies en het in die algemene Britse verkiesing in 1979 'n naelskraap oorwinning in die Belfast-Oos-kiesafdeling behaal wat van hom die jongste afgevaardigde in die Britse Laerhuis gemaak het. Toe hy in die algemene verkiesing in 2010 verslaan is, was hy die parlementslid wat 'n Belfast-kiesafdeling vir die langste ononderbroke tydperk sedert die Uniewet van 1800 in die Laerhuis verteenwoordig het.

In 1980 is Robinson as adjunkleier van die DUP verkies. Toe selfregering vir Noord-Ierland deur die Noord-Ierse Vergadering ná die onndertekening van die Goeie Vrydagooreenkoms heringestel is, het Robinson in 1998 as afgevaardigde vir die Belfast-Oos-kiesafdeling 'n setel in die Noord-Ierse Vergadering gewen. Hy het vervolgens as minister vir streeksontwikkeling en as minister van finansies en personeel in die Noord-Ierse regering gedien. Op 15 April 2008 is Robinson eenparig as opvolger van Ian Paisley tot die pos van DUP-leier verkies. Vanaf 5 Junie van dié jaar het hy ook as eerste minister van Noord-Ierland fungeer.

## Eksterne skakels
Fort Selwyn

duimnael|240px|Fort Selwyn
duimnael|240px|Fort Selwyn

**Fort Selwyn** is 'n klein vesting op *Gunfire Hill* aan die suidwestelike kant van Grahamstad. Dit is op dieselfde terrein geleë as die Setlaars Monument en die beroemde standbeeld van 'n Setlaarsfamilie deur Ivan Mitford-Barberton.

Die fortjie is gebou in die jare 1835/1836 as deel van die goewerneur, sir Benjamin D'Urban, se verdedigingsmaatreëls vir die Kaapkolonie in die Kaapse grensoorloë. Die bouwerk is onderneem onder toesig van maj. C.J. Selwyn, die bevelvoerder van die *Royal Engineers* in die Oos-Kaap en die fortjie is na hom vernoem. Alhoewel dit reeds in 1870 in onbruik verval het, staan die twee kanonne nog op hul plek. In 1936 is dit reeds tot nasionale gedenkwaardigheid verklaar.

## Bibliografie 
* Bulpin, T.V.: Discovering Southern Africa. Kaapstad: Books of Africa, 1983. 

## Sien ook 
* Lys van forte in die Oos-Kaap
* Kaapse grensoorloë

## Eksterne skakels 
* 
* Inligting oor die fort
Atelerix

***Atelerix*** is 'n genus van soogdiere in die familie *Erinaceidae*. Die familie omvat vier spesies.

## Spesies 
* Viertoonkrimpvarkie (*Atelerix albiventris*) 
* Noord-Afrikaanse krimpvarkie (*Atelerix algirus*)
* Suider-Afrikaanse krimpvarkie (*Atelerix frontalis*)
* Somaliese krimpvarkie (*Atelerix sclateri*)

## Verwysings
Fort Brown (Oos-Kaap)

duimnael|240px|Fort Brown

**Fort Brown** was een van die grootste forte wat tydens die Kaapse grensoorloë (1779-1877) aan die oosgrens van die Kaapkolonie opgerig is. Die fort lê aan die R67 (die Queen's Road), 27&nbsp;km van Grahamstad in die rigting van Fort Beaufort, noord van die Eccapas en by die brug oor die Groot-Visrivier.

Na die Vierde Grensoorlog (1812) is 'n reeks militêre poste langs die Groot-Visrivier gestig. Gedurende die Sesde Grensoorlog (1834-5) is die pos by Hermanuskraal uitgebou tot 'n volwaardige fort en vernoem na sy tweede bevelvoerder. Die fort is in 1838 voltooi en het bestaan uit 'n aantal barakke met ruimte vir die ruiters en hul perde binne 'n hoë ringmuur.  In een hoek was 'n 4&nbsp;m hoë vierkantige toring met sye van ongeveer 3½&nbsp;m. 'n Kliptrap lei na die vertrek met die skietgate, onder was die magasyn en bo plek vir die swaaikanon.  

Maqoma, seun van Gaika, was een van die bekendste persone wat hier gevange gehou is. Enkele meter hiervandaan is die grafte van nege soldate wat op 15 Junie 1852 in gevegte in die omgewing gesneuwel het.

Die fort is tot 1861 beman en is sedertdien as kerk en ontspanningsterrein gebruik, dit dien nou nog as 'n polisiekantoor. Die winkel wat hierdie klein nedersetting (in die Makana Plaaslike Munisipaliteit) by die fort bedien het, het reeds jare gelede sy deure gesluit. In 1938 is die toring en oorblywende mure tot nasionale gedenkwaardigheid verklaar.

## Bibliografie 
* Logie, Bartle: Water in the wilderness. Port Elizabeth: Bluecliff, 2006. 

## Sien ook 
* Lys van forte in die Oos-Kaap
* Kaapse grensoorloë
Vlag van Tuvalu

Die **nasionale vlag van Tuvalu** is op 11 April 1997 amptelik in gebruik geneem. Die vlag vertoon ’n blou Britse vaandel met nege geel vyfpuntige sterre op die wapperkant.

## Simboliek 
duimnael|150px|Elke ster in die vlag stel een van die land se eilande voor
Die sterre verteenwoordig die nege eilande wat deel uitmaak van Tuvalu; die rangskikking is geografies korrek met die ooste na bo (m.a.w. noord is na links).

## Veranderinge en kontroversie 
Die naam “Tuvalu” beteken “agt tesame” en verwys na die agt bewoonde eilande. In Oktober 1995 is een van die sterre van die vlag verwyder om by die naam van die land te pas. Teen Januarie 1996 is die vlag vervang met ’n nuwe ontwerp en is weggedoen met die blou Britse vaandel, hoewel die agt sterre behou is. Die Tuvaluane het egter nie van die vlag gehou nie en het gevoel dat dit ’n poging is om afstand te doen van die gewilde Tuvaluaanse monargie en plek te maak vir ’n republiek. In 1997 is die ou vlag weer ingestel met al nege sterre daarop. Druk van die bevolking het sedertdien daartoe gelei dat die negende eiland ook bewoon is.

## Geskiedenis 
Die eerste inwoners van Tuvalu was Polinesiërs. Die eilande het gedurende die laat 19de eeu onder Britse bewind gekom. Die Ellice-eilande is van 1892 tot 1916 deur Brittanje geadministreer as deel van ’n protektoraat en van 1916 tot 1974 as deel van die Gilbert- en Ellice-eilande. In 1974 het die eilandbewoners gestem ten gunste afsonderlike afhanklikheidstatus as Tuvalu en het die eilande geskei van die Gilbert-eilande wat sedert sy onafhanklikheid as Kiribati bekend staan. Tuvalu het in 1978 ’n onafhanklike lid van die Gemenebes geword.

## Ander vlae 

Lêer:Flag of the Gilbert and Ellice Islands (1937–1976).svg|  Vlag van die Gilbert- en Ellice-eilande waarvan Tuvalu deel was
Lêer:Flag of Tuvalu (1976–1978).svg|  Vlag van die Gebied van Tuvalu, 1 Oktober 1976 tot 1 Oktober 1978
Lêer:Flag of Tuvalu (1978–1995).svg|  Vlag van Tuvalu, 1 Oktober 1978 tot 1 Oktober 1995
Lêer:Flag of Tuvalu (1995).svg|  Vlag van Tuvalu, 1 Oktober 1995 tot Desember 1995
Lêer:Flag of Tuvalu (1996–1997).svg|  Vlag van Tuvalu, Januarie 1996 tot 11 April 1997
Lêer:Flag of Tuvalu (state).svg| Staatsvlag van Tuvalu
Lêer:Flag of the Governor-General of Tuvalu.svg| Vlag van die Goewerneur-generaal van Tuvalu

## Soortgelyke vlae 

Lêer:Flag of Australia.svg|  Vlag van Australië
Lêer:Flag of the Cook Islands.svg|  Vlag van die Cookeilande
Lêer:Flag of Fiji.svg|  Vlag van Fidji
Lêer:Flag of New Zealand.svg|  Vlag van Nieu-Seeland

## Sien ook 
## Verwysings 
## Eksterne skakels 
*  Tuvalu by *Flags of the World*.
*
Vuyo Mbuli

**Vuyo Mbuli** (1967-2013) was 'n Suid-Afrikaanse radio- en TV-aanbieder. Hy maak sy radio-debuut in 1995 as nuusleser op SAfm. In 1993 maak hy sy TV-debuut as 'n kontinuïteitsaanbieder op SAUK3. Hy was veral bekend as die aanbieder van die veeltalige ontbytprogram, *Morning Live* op SAUK2. Hy was vir 13 jaar, vanaf November 1999 tot sy dood in 2013, by die program betrokke gewees.

## Ontydige dood 
Mbuli het op 18 Mei 2013 die rugbykragmeting tussen die Cheetahs en die Reds in die Vrystaat-stadion bygewoon. Hy het tydens die geleentheid flou geval en is na die Mediclinic in Bloemfontein gehaas, waar hy gesterf het. Volgens die nadoodse ondersoek is hy aan twee bloedklonte in sy longe oorlede.

## Verwysings
Tegniese Universiteit van München

Die **Tegniese Universiteit van München** of **TUM** (Duits: *Technische Universität München*) is 'n universiteit geleë in München, Duitsland. Dit is een van die grootste tegniese universiteite in Duitsland. Die universiteit het ongeveer 32&nbsp;500 ingeskrewe studente. Die universiteit is in 1868 geopen.

## Verwysings 
## Eksterne skakels 
*   Amptelike webwerf
SABC3

**SABC3** is een van die Suid-Afrikaanse Uitsaaikorporasie (SAUK) se TV-kanale. Die kanaal staan slegs onder die amptelike Engelse naam bekend.

Die kanaal is in 1996 na 'n herstrukturering van die SAUK se kanale geskep. Hulle saai internasionale programme vanuit die VSA en VK, asook plaaslikvervaardigde programme uit. Die teikenmark is welgestelde Engelssprekende Suid-Afrikaners tussen die ouderdom van 18 en 49 jaar.

## Verwysings 
## Eksterne skakels 
*  Amptelike webtuiste
Lough Erne

**Lough Erne** of **Loch Erne** (Iers-Gaelies: *Loch Éirne*) is die naam van twee mere in die Noord-Ierse graafskap Fermanagh wat met mekaar verbind is. Dit is die tweede grootste merestelsel in Noord-Ierland en Ulster, en die vierde grootste in Ierland.

duimnael|links|Lower Lough Erne
Die mere maak deel uit van die Erne-rivier wat in noordelike rigting vloei en dan wes swaai om in die Atlantiese Oseaan uit te mond. Na die kleiner suidelike meer word verwys as Upper Lough (aangesien dit rivierop geleë is) of South Lough. Die groter noordelike meer word Lower Lough of North Lough genoem. Die dorp Enniskillen is teen die klein deel van die rivier tussen die mere geleë. 154 eilande met baie inhamme is in Lough Erne geleë.

Die Ernerivier het 'n lengte van 100&nbsp;km en dreineer 'n gebied met 'n oppervlakte van 4&nbsp;350&nbsp;km.

## Eksterne skakels
Goudsnippe

Die **goudsnippe** (*Rostratulidae*) is 'n familie van voëls in die orde van steltloperagtiges (*Charadriiformes*). Die familie omvat 3 spesies.

## Taksonomie 
* Genus *Nycticryphes*
***Nycticryphes semicollaris* (Pampa-snip)
* Genus *Rostratula*
***Rostratula australis*
***Rostratula benghalensis* (Goudsnip)

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Comair

[duimnael|links|'n Comair [Douglas DC-3 in 1973 by Skukuza-lughawe.]]

**Comair** was 'n Suid-Afrikaanse lugredery sedert 1943 tot 9 Junie 2022. Die lugredery het geskeduleerde dienste bedryf op plaaslike lugroetes as 'n konsessiehouer van British Airways en 'n geaffilieerde lid van die *Oneworld*-alliansie. Hulle het hoofsaaklik vanaf die O.R. Tambo Internasionale Lughawe in Johannesburg opereer en gefokus op roetes na die Kaapstad Internasionale Lughawe en Koning Shaka Internasionale Lughawe. Hulle hoofkwartier is naby O.R. Tambo in die Bonaero Park-gebied van Kemptonpark in Gauteng geleë.

Comair se vloot het (histories) uit die volgende vliegtuie bestaan:

* Boeing 737-400  - 5
* Boeing 737-800 - 14
* Boeing 737-Max-8 - 1 

## Verwysings 
## Eksterne skakels 
* 
* Amptelike webtuiste
Kulula.com

duimnael|links|'n Boeing 737-400ie van Kulula.com.

**kulula.com** was 'n Suid-Afrikaanse laekosteredery wat op groot binnelandse roetes vanaf  die O.R. Tambo Internasionale Lughawe en Lanseria-lughawe naby Johannesburg gevlieg, en dit ook as basis vir hulle bedrywighede gebruik.. Die woord *kulula* beteken "dis maklik" in die Nguni-tale Zoeloe en Xhosa. Die redery het hoofsaaklik binnelandse lugroetes bedien en meegeding met die ander plaaslike laekostelugrederye.

## Geskiedenis 
Kulula is op 6 Julie 2001 gestig en het in Augustus begin opereer as Suid-Afrika se eerste "geen-fieterjasie"-lugvervoerder. Die verklaarde doel was om kulula.com as meer as net 'n lugredery-handelsmerk te posisioneer, maar om bespreking, betaling en die volledige reiservaring bekostigbaar te maak. 

In 2010 is kulula deur FIFA gedwing om 'n veldtog te staak wat homself beskryf het as die "nie-amptelike nasionale draer van die jy-weet-wat", wat plaasgevind het "nie volgende jaar nie, nie verlede jaar nie, maar êrens tussenin ", verwysend klaarblyklik na die FIFA Sokker-Wêreldbekertoernooi in 2010 wat destyds in Suid-Afrika plaasgevind het. 'n Ander advertensie het "bekostigbare vlugte [aan] almal behalwe Sepp Blatter" (die FIFA-president) aangekondig, wat 'n gratis sitplek aangebied is "vir die duur van die ding wat nou gebeur".  

In Julie 2012 het kulula aangekondig dat hy die eerste van sewe splinternuwe Boeing 737-800's bedryf, met drie wat voor die einde van die jaar in gebruik sou wees, en die oorblywende vier wat in 2015 en 2016 afgelewer sou word. 

## Korporatiewe sake 
### Eienaarskap 
kulula.com was nie 'n aparte maatskappy nie, maar was 'n handelsnaam van Comair,]]

## Bestemmings 
Teen Januarie 2020 het kulula.com die volgende bestemmings bedien:

*Johannesburg:
**O.R. Tambo Internasionale Lughawe **Spil**
**Lanseria-lughawe **Spil**
*Kaapstad – Kaapstad Internasionale Lughawe **Fokusstad**
*Durban – Koning Shaka Internasionale Lughawe **Fokusstad**
*Port Elizabeth – Port Elizabeth-lughawe
*Oos-Londen – Oos-Londenlughawe
*George – George-lughawe

## Bankrotskap 
kulula.com het hul sakebedrywighede beëindig op 9 Junie 2022.

## Verwysings 
## Eksterne skakels 
* 
*  Amptelike webtuiste
Mangifera

**Mangifera** is die botaniese naam van 'n genus van bome uit Asië. Die genus omvat ongeveer 69 spesies, waarvan die bekendste die veselperske (*Mangifera indica*) is. Die sentrum van diversiteit is in die subtropiese en tropiese suidoostelike dele van Asië. Die grootste aantal spesies kom in die Maleise skiereiland, Borneo en Sumatra voor. Hulle is oor die algemeen blaardak-bome in laagliggende reënwoude en bereik 'n hoogte van 30-40 meter.

## Enkele spesies 
* *Mangifera altissima*
* *Mangifera caesia*
* *Mangifera camptosperma*
* *Mangifera casturi*
* *Mangifera domestica*
* *Mangifera foetida*
* *Mangifera indica* - veselperske
* *Mangifera kemanga*
* *Mangifera longipes*
* *Mangifera magnifica*
* *Mangifera macrocarpa*
* *Mangifera odorata*
* *Mangifera oppositifolia*
* *Mangifera pajang*
* *Mangifera pentandra*
* *Mangifera persiciformis*
* *Mangifera pinnata*
* *Mangifera siamensis*

## Verwysings
Veselperske

Die **veselperske** (*Mangifera indica*) is 'n subtropiese boom wat peervormige vrugte met veselagtige vlees dra. Die vrugte staan as *veselperskes* of ''mango's'' bekend. Ryp veselperskes is soet in smaak, maar hulle is bitter-suur as hulle nog groen is.

Veselperskes is naas piesangs die belangrikste tropiese vrug vir kommersiële verbouing. Dit kom bykans dwarsoor die wêreld voor, maar daar word geglo dat hulle vanaf die suidelike en suidoostelike dele van Asië afkomstig is, insluitende Indië, Pakistan, Mianmar, Sri Lanka en Bangladesj. Pakistan en Indië is die grootste uitvoermarkte. Die vrug is ook die lande se nasionale vrug.

## Top mango- en koejawel-produserende lande (2011) 
duimnael|centre|500px|Dekoratiewe patroonsnit, heel en een kant gesny.

## Fotogalery 

Mangifera indica fruit in India.jpg|Groen veselperskes aan 'n boom.
Anwar Ratole.JPG|Die ryp vrugte.
Mangga gedong gincu 071021-0845 tmo.jpg|Veselperskes.
Mango ATAULFO TOMMY ATKINS Asit.jpg
Alphonso mango.jpg|Ryp "Alphonso" veselperskes verpak vir verkoop.
Mango - single.jpg
Mango tree Kerala in full bloom.jpg|duimnael|180px|'n Veselperskeboom in Indië.
Mangifera tree.jpg|duimnael|links|180px|Die tipiese oorgroot hangende blare aan 'n jong plantjie.

## Sien ook 
* Lys van uitheemse bome wat in Suid-Afrika voorkom

## Verwysings 
## Eksterne skakels
Paolo Soleri

duimnael|links|'n Brug wat Paolo Soleri ontwerp het.
**Paolo Soleri** (21 Junie 1919 - 9 April 2013) was 'n Italiaans-Amerikaanse argitek. Hy is veral bekend vir sy Arcosanti-projek, 'n ekostad in Arizona. Hy was ook die stigter van die opvoedkundige Cosanti-stigting gewees. Soleri het as dosent by die *Arizona State University* se kollege van argitektuur gewerk en ontvang in 2006 die *National Design Award*. Hy is op 9 April 2013, op 93-jarige ouderdom, by sy huis aan natuurlike oorsake oorlede.

## Gepubliseerde werke 
* *Arcology: The City in the Image of Man*. Cambridge, MA. MIT Press, 1969
* *The Sketchbooks of Paolo Soleri*. Cambridge, MA. MIT Press, 1971
* *The Bridge between Matter and Spirit is Matter Becoming Spirit*. New York: Anchor/Doubleday, 1973
* *Fragments-A Selection from the Sketchbooks of Paolo Soleri; The Tiger Paradigm-Paradox*. San Francisco: Harper and Row, 1981
* *The Omega Seed: An Eschatological Hypothesis*. New York: Anchor/Doubleday, 1981
* *Space for Peace*, Paradise Valley, AZ. : Cosanti Foundation, 1984
* ''Paolo Soleri's Earth Casting: For Sculpture, Models and Construction*. [co-écrit par Scott M. Davis] Salt Lake City: Peregrine-Smith, 1984
* *Technology and Cosmogenesis*. New York: Paragon, 1986
* *Arcosanti: An Urban Laboratory?* Mayer, AZ.: The Cosanti Press, 1993
* *The Urban Ideal: Conversations with Paolo Soleri*. Berkeley, CA: Berkeley Hills Books, 2001
* *What If ?* Quaderni - Vol. 1, Mayer, AZ.: The Cosanti Press, 2002 
* *What If Collected Writings 1986-2000''. Berkeley, CA: Berkeley Hills Books, 2002

## Verwysings
Mango

**Mango** kan na een van die volgende verwys:

* Veselperske, subtropiese, peervormige vrug met veselagtige vleis.
* Mango (lugredery), ontbinde Suid-Afrikaanse laekostelugredery.
* Mango-agtiges (*Anacardiaceae*), 'n familie van plante wat aan die orde *Sapindales* behoort.

Mangga gedong gincu 071021-0845 tmo.jpg|Veselperskes
2011-02-08 15-57-27 South Africa - Crossroads.jpg|'n Boeing 737-8BG van die Mangolugredery.

## Eksterne skakels 
*
Mango (lugredery)

[duimnael|350px|'n Boeing 737-8BG van Mango op die [Kaapstad Internasionale Lughawe.]]

**Mango** (amptelik *Mango Airlines SOC Ltd*) was 'n Suid-Afrikaanse laekostelugredery. Die lugredery is in 2006 as 'n filiaal van die Suid-Afrikaanse Lugdiens gestig. Hulle het hoofsaaklik binnelandse lugroetes bedien en het meegeding teen die ander plaaslike laekosterederye. Mango se basis was die O.R. Tambo-lughawe naby Johannesburg.

Sedert 2013 het die redery ook Saterdae en Dinsdae na Zanzibar gevlieg, 'n eiland op die Oos-Afrikaanse kus van die Indiese Oseaan.

In lyn met kostebeparingsmaatreëls van ander vergelykbare laekostelugrederye was Mango se klantediens ook gerasionaliseer en gedigitaliseer deur middel van 'n toep ('n toepassing wat op slimfone en tabletrekenaars gelaai kan word)

## Bestemmings 
Mango het die volgende stede bedien:

;Suid-Afrika
* Bloemfontein - Bram Fischer Internasionale Lughawe
* Kaapstad - Kaapstad Internasionale Lughawe (fokusstad)
* Durban - Koning Shaka Internasionale Lughawe
* George - George-lughawe 
* Johannesburg 
** O.R. Tambo Internasionale Lughawe (spil)
** Lanseria-lughawe
* Gqeberha - Port Elizabeth-lughawe

;Tanzanië
*Zanzibar - Zanzibar Internasionale Lughawe

## Vloot 
Teen Augustus 2021 het Mango oor die volgende vliegtuie beskik:

## Aanboorddiens
As 'n laekostelugredery het Mango 'n uniforme vliegtuigvloot met 'n hoë sitplekdigtheid gehad. Mango het ook aanlyn-kaartjieuitreiking aangebied. 'n Standaardbespreking het nie etes en drankies ingesluit nie. Mango het 'n aanboordprogram gehad wat kos en drankies te koop aangebied het, by die passasier se sitplek.

## Sien ook 
* Suid-Afrikaanse Lugdiens
* kulula.com

## Verwysings 
## Eksterne skakels 
* 
* Amptelike webtuiste
Sapindales

**Sapindales** is die botaniese naam vir pante in die orde van bedeksadiges (*Angiospermae*). 

## Families 
* Anacardiaceae – mangofamilie
* Biebersteiniaceae
* Burseraceae – mirrefamilie
* Kirkiaceae – witseringfamilie
* Meliaceae –  seringfamilie
* Nitrariaceae 
* Rutaceae – sitrusfamilie
* Sapindaceae – lietsjiefamilie
* Simaroubaceae – hemelboomfamilie

## Eksterne skakels
Abdullah Gül

**Abdullah Gül** (geb. 29 Oktober 1950) het vanaf 28 Augustus 2007 tot 28 Augustus 2014 die amp as elfde president van Turkye beklee en is opgevolg deur die vorige premier, Recep Tayyip Erdoğan. Hy was voorheen vier maande lank die eerste minister (2002 tot 2003) en daarna die minister van buitelandse sake (2003 tot 2007).

Die eerste minister, Recep Tayyip Erdoğan, se benoeming van Gül as ’n presidensiële kandidaat het groot teenstand ontlok van ondersteuners van sekularisme in Turkye. In Mei 2007 is Gül se eerste poging om president te word in die wiele gery deur die wetgewende hof weens kommer oor sienings wat hy voorheen gelug het.

Nadat Erdoğan se Regs- en Ontwikkelingsparty in 2007 weer die verkiesings gewen het, is Gül eindelik op 28 Augustus van dié jaar tot president verkies. Hy is die eerste openlik Islamgesinde president in die moderne geskiedenis van Turkye.

## Verwysings 
## Eksterne skakels 
* President van Turkye 

* 15px Hierdie artikel is vertaal uit die Engelse Wikipedia
Hrant Dink

**Hrant Dink** (Armeens: Հրանդ Տինք; 15 September 1954 – 19 Januarie 2007) was ’n Turks-Armeense redakteur, joernalis en rubriekskrywer. As hoofredakteur van die tweetalige Turks-Armeense koerant *Agos* (Ակօս) was hy ’n vooraanstaande lid van die Armeense minderheid in Turkye.

Dink was veral bekend as voorstander van Turks-Armeense versoening asook mense- en minderheidsregte in Turkye; hy was dikwels krities teenoor beide Turkye se ontkenning van die Armeense volksmoord van 1915 en van die Armeense diaspora se veldtog om dit internasionaal erken te kry. Hy is drie keer onder Artikel 301 vervolg vir die "afkraking van Turkswees" en het verskeie doodsdreigemente ontvang van Turkse nasionaliste.

Dink is in Januraie 2007 in Istanboel vermoor deur Ogün Samast, ’n 17-jarige Turkse nasionalis. Dit het gebeur kort ná die première van die volksmoord-dokumentêr *Screamers*, waarin ’n onderhoud met hom gevoer word oor die Turkse ontkenning van die Armeense volksmoord en die saak teen hom onder Artikel 301. Hoewel Samast in hegtenis geneem is, het foto's van hom sedertdien verskyn waarop glimlaggende Turkse polisiemanne saam met hom voor ’n Turkse vlag poseer. Die foto's het ’n skandaal in Turkye veroorsaak en ’n ondersoek is van stapel gestuur om die betrokke polisiemanne te ontslaan.

By sy begrafnis het tweehonderdduisend roubeklaers uit protes gemarsjeer terwyl hulle sing "Ons is almal Armeniërs" en "Ons is almal Hrant Dink". Kritiek op Artikel 301 het toegeneem ná sy dood en dit het gelei tot ’n voorstel in die parlement om dit te herroep. Die akademiese jaar 2007–2008 aan die Kollege van Europa is na hom genoem. Tydens die Turkse betogings van 2013 in Istanboel en ander stede oor die outoritêre regering van eerste minister Recep Tayyip Erdoğan is ’n simboliese straat in Taksim Gezi-park na hom genoem.

## Verwysings 
## Eksterne skakels 
* International Hrant Dink-stigting
* Vriende van Hrant
*  Amptelike webtuiste van die koerant *Agos*
* 
* 15px Hierdie artikel is vertaal uit die Engelse Wikipedia
Per capita

**Per capita** is 'n Latynse uitdrukking wat "per kop" of "per persoon" beteken. Dit word meestal gebruik om die gemiddelde van iets per persoon aan te dui en word dikwels vir ekonomiese aanwysers gebruik. Die *BNP per capita* is byvoorbeeld 'n beter statistiek as die absolute BNP, omdat dit ook die aantal mense in 'n land in ag neem.

## Voorbeelde 

GDP per capita (nominal) 2015.png|Lys van lande volgens BBP (nominaal) per capita.
World map of countries by gross domestic product at purchasing power parity per capita in 2006 from the World Bank.png|Lys van lande volgens BBP (koopkragpariteit) per capita.
Energy per capita.png|Energieverbruik per capita per land in 2001.
CO2 per capita per country.png|CO2-vrystelling per capita per jaar per land (voor 2006).
John Langalibalele Dube

**John Langalibalele Dube** (* 22 Februarie 1871; † 11 Februarie 1946) was 'n Suid-Afrikaanse essayis, filosoof, opvoedkundige, politikus, uitgewer, redakteur, skrywer en digter. Hy was die stigterspresident van die *South African Native National Congress (SANNC)*, 'n politieke swart beweging waaruit in 1923 die African National Congress (ANC) voortgespruit het. Dube het tussen 1912 en 1917 as SANNC-president gefungeer.

## Fotogalery 

Lêer:ANC1914.jpg|Die South African Native National Congress se delegasie in Londen, Junie 1914. Van links tot regs: Thomas Mapike, eerw. Walter Rubusana, eerw. John Dube, Saul Msane, Sol Plaatje.
Lêer:Mid 1930s John and Angelina Dupe with l to r Nomagugu-Joan Lulu-James Sipho -Douglas Sobanto.JPG|John en Angelina Dube met (van links tot regs) Nomagugu, Joan Lulu, James Sipho en Douglas Sobanto, 1930's.
Fort Hare

**Fort Hare** is een van 'n reeks forte wat tydens die Kaapse grensoorloë teen die middel van die 19de eeu in die Oostelike Provinsie van die Kaapkolonie opgerig is om die Xhosa-invalle oor die Groot-Visrivier (die oosgrens) te stuit.

In 1847 na afloop van die Oorlog van die Byl (die Sewende Grensoorlog) is Fort Hare, Fort Glamorgan en Fort Grey opgerig. Op 23&nbsp;km oos van Fort Beaufort en op die oostelike oewer van die Tjumirivier (Tyhumerivier) in die Amatolaberge het die Britte Fort Hare, hul grootste fort in die Oos-Kaap, gebou. Dit is vernoem na lt.kol. John Hare, waarnemende luitenant-goewerneur van die Oostelike Provinsie in 1838 en in Julie en Augustus 1846 bevelvoerder van die 27ste Regiment se aksies teen die Xhosa.

Tot 1882 was die fort die eiendom van die Departement van Oorlog. Daarna is op een deel van die grond die dorpie Alice, Oos-Kaap aangelê en die ander deel is aan die Lovedale Instituut (waaruit in 1916 Universiteit van Fort Hare ontstaan het) afgestaan.

Slegs die toring van die fort het oorgebly, maar oorblysels van die mure is wel nog sigbaar.

## Bibliografie 
* Fort Beaufort Museum
* Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. 
* Stockenstrom, Eric: Historiese Atlas van Suid-Afrika. Stellenbosch: Pro-Ecclesia, 1928.

## Sien ook 
* Lys van forte in die Oos-Kaap
* Kaapse grensoorloë
Christopher Reeve

'''Christopher D'Olier Reeve'''  (25 September 1952 - 10 Oktober 2004) was 'n Amerikaanse akteur, rolprentregisseur, , draaiboekskrywer, skrywer en aktivis wat veral met sy vertolking van die fiktiewe held Superman in 1978 internasionale bekendheid verwerf het.

'n Perdryongeluk tydens 'n wedren in Culpeper, Virginië, op 27 Mei 1995 het Reeve verlam gelaat. Vir die res van sy lewe het hy 'n rolstoel en 'n asemhalingsapparaat nodig gehad. Hy het daarna as 'n aktivis vir die belange van mense met rugmurgbeserings opgetree en hom vir menslike stamselnavorsing beywer. Hy het sy eie stigting, die Christopher Reeve-stigting, in die lewe geroep en was medestigter van die Reeve-Irvine-navorsingsentrum.

In April 1992 het Reeve met Dana Morosini (1961-2006) getrou. Hul seun, William Elliot Reeve, is op 7 Junie 1992 gebore. Reeve het nog twee kinders, Matthew Exton Reeve (* 1979) en Alexandra Exton Reeve (* 1983), uit sy vroeëre verhouding met sy vriendin van baie jare Gae Exton gehad.

Christopher Reeve is op 10 Oktober 2004 ná 'n hartstilstand oorlede.
Lys van forte in die Oos-Kaap

duimnael|240px|Fort Frederick
duimnael|240px|Fort Selwyn

Lys van forte uit die tyd van die Kaapse grensoorloë op die Oosgrens (1779–1877) van die Kaapkolonie:
* Botha's Post
* Castle Eyre
* De Bruinsfort
* Double Drift-fort
* Fort Adelaide, Adelaide, Oos-Kaap
* Fort Albert
* Fort Amiel
* Fort Armstrong
* Fort Beaufort
* Fort Beaumont
* Fort Beresford
* Fort Blazes
* Fort Brown (Oos-Kaap)
* Fort Buffalo
* Fort Cox
* Fort Cunynghame
* Fort Dacres
* Fort Donald
* Fort England
* Fort Fordyce
* Fort Frederick
* Fort Fredericksburg
* Fort Glamorgan
* Fort Grey
* Fort Hardinge
* Fort Hare
* Fort Hill
* Fort Jackson
* Fort Loxton
* Fort Luxury
* Fort Misery
* Fort Mitchell
* Fort Montgomery Williams
* Fort Murray
* Fort Pato
* Fort Peddie
* Fort Selwyn
* Fort Stokes
* Fort Thomson
* Fort Usher
* Fort Warden
* Fort Waterloo
* Fort Wellington
* Fort White
* Fort Williams
* Fort Willshire
* Lombard's Post
* Post Retief
* Post Victoria
* Queen's Fort
* Trompettersdrift se fort

## Sien ook 
* Lys van kastele en fortifikasies in Suid-Afrika
Joseph Pulitzer

**Joseph Pulitzer** [ˈpʊlɨtsər] (10 April 1847 - 29 Oktober 1911), gebore as *Jószef Pulitzer*, was 'n Hongaars-Amerikaanse Joodse verslaggewer, koerantuitgewer, advokaat en filantroop. Vandag staan hy veral bekend vir die Pulitzerpryse wat jaarliks vir prestasies in joernalistiek, fotografie, letterkunde, geskiedenis, digkuns, musiek en drama toegeken word. Die pryse word befonds uit finansiële middele wat Pulitzer aan die Columbia-universiteit bemaak het, net soos die *Columbia School of Journalism* wat hy in die lewe geroep het.

As dagbladuitgewer word Pulitzer verbind met die skryftegnieke van *new journalism* wat hy in die 1880's in sy koerante ingevoer het. In die volgende dekade was daar sterk mededinging tussen Pulitzer se *World* en William Randolph Hearst se *New York Journal* wat albei persmagnate na die praktyke van geel joernalistiek laat neig het om hul dagblaaie meer aantreklik vir die breë publiek te maak. So is die weg gebaan vir koerante met massasirkulasie wat hoofsaaklik op inkomste uit advertensies aangewese was en met hul verskeidenheid nuusvorme, vermaak en advertensies by die leserspubliek gewild geraak het.

Pulitzer het aktief aan die politieke lewe deelgeneem. As lid van die Demokratiese Party het hy nasionale bekendheid verwerf, onder meer met sy veldtog teen groot maatskappye en korrupsie, en is as kongreslid vir New York verkies.
Robert J. Flaherty

**Robert Joseph Flaherty** [ˈflæərti] (* 16 Februarie 1884, † 23 Julie 1951) was 'n Amerikaanse rolprentmaker wat in 1922 die regie en die vervaardiging van die eerste kommersieel suksesvolle vollengte-dokumentêr, *Nanook of the North*, behartig het. Flaherty se reputasie is op dié rolprent gebou, en geen van sy latere werke sou dieselfde sukses behaal nie, alhoewel hy die nuwe filmgenre van dokumentêre fiksie verder ontwikkel het met rolprente soos *Moana* (1926), wat in die Suidsee afspeel, en *Man of Aran* (1934) wat op die afgeleë Ierse Aran-eilande ontstaan het.

Vir sy dokumentêre fiksie-rolprente het Flaherty as eerste regisseur dokumentêre materiaal met narratiewe en poëtiese elemente verbind. Hy word ook as baanbreker van die etnografiese film beskou, 'n genre wat deur Jean Rouch en John Collier Jr. in die 1960's as visuele antropologie, 'n onderafdeling van antropologie, geklassifiseer is.

Flaherty was vanaf 1914 tot sy afsterwe in 1951 getroud met die skryfster Frances Hubbard Flaherty. Sy het met haar gade by verskillende filmprojekte saamgewerk en is vir *Louisiana Story* (1948) vir 'n *Academy Award (Oscar)* in die kategorie "Beste oorspronklike draaiboek" genomineer.

## Filmografie 
duimnael|Nyla, wat die rol van Nannok se vrou in *Nanook of the North* vertolk het, met haar kind
* *Nanook of the North* (1922)
* *The Pottery Maker* (1925)
* *Moana* (1926)
* *The Twenty-four Dollar Island* (1927), 'n kort dokumentêr oor New York
* *White Shadows in the South Seas* (1928)
* *Acoma the Sky City* (1929; onvoltooi)
* *Tabu* (1931), in samewerking met F. W. Murnau
* *Industrial Britain* (1931)
* *Man of Aran* (1934)
* *Elephant Boy* (1937)
* *The Land* (1942), 'n 45-minute-dokumentêr wat vir die Amerikaanse Departement van Landbou vervaardig is
* *Louisiana Story* (1948)
* *The Titan: Story of Michelangelo* (1950)

## Verwysings
Elsa se geheim

**Elsa se Geheim** is die naam van 'n Afrikaanse roman en 'n rolprent. Chris du Toit was beide die regisseur van die rolprent, wat in Februarie 1979 vrygestel is, asook die skrywer van die boek.

## Genre 
Die rolprent is 'n drama.

## Hoofrolspelers 
* Anna Neethling-Pohl
* Barry Trengove
* Louise Mollett-Prinsloo
* Trudie Taljaard
* Tilana Hanekom
* Fred Steyn
* Corrie Huyser
* Regardt van den Bergh
* Elize Hibbert
* Thys Matthysen
* Deirdre During
* Anna Cloete
* Jacques Loots
* Louis van Niekerk
* Chris du Toit

## Storielyn 
Elsa junior verwag 'n buite-egtelike kind, terwyl haar ouers niks van haar kêrel wil weet nie. Elsa senior word gesien as 'n ryk vrou. Haar oorlede man se familie sit egter angstig en wag op haar einde, sodat hulle haar fortuin kan erf.

## Sien ook 
* Lys van Afrikaanse rolprente

## Verwysings
Dubbelsnip

Die **Dubbelsnip** (*Gallinago media*) was voorheen algemeen en wyd versprei maar is nou skaars 'n somertrekvoël. Die voël se status is nou amper bedreigd. Die voël is 28 – 30&nbsp;cm lank, 130 - 220 g groot met 'n vlerkspan van 48&nbsp;cm. In Engels staan die voël bekend as *Great Snipe*.

duimnael|links|'n Dubbelsnip se eier.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Bandstertgriet

Die **bandstertgriet** (*Limosa lapponica*) is 'n gelokaliseerde algemene trekvoël na groot kuswatermassas. Die voël word 37-40&nbsp;cm lank, weeg 200-300 g en het 'n vlerkspan van 72&nbsp;cm. In Engels staan die voël bekend as *Bar-tailled godwit*.

## Fotogalery 

Bar-tailed Godwit Cairns RWD.jpg|'n Bandstertgriet in sy niebroeivere.
Limosa lapponica Landing - Orielton Lagoon.jpg|'n Swerm in Tasmanië, Australië.
Limosa lapponica MHNT.jpg|'n Eier.
Bar-tailed Godwit migration.jpg|Migrasie van Nieu-Seeland na Korea en China.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde uitgawe 2011.